Wrakstukke van vermiste EgyptAir-vliegtuig moontlik gevind
JY LEES NOU Wrakstukke van vermiste EgyptAir-vliegtuig moontlik gevind
Daar word berig dat ’n Griekse vlootvaartuig wrakstukke van die vermiste EgyptAir vliegtuig, wat Donderdagoggend neergestort het, in die Middellandse See opgemerk het.
PHOTOS: First images coming of the debrie spotted of the crashed #EgyptAir #MS804 plane - @SHAWSHANK5pic.twitter.com/1tdN8An1CP — Conflict News (@Conflicts) May 19, 2016
Verskeie bronne rapporteer dat groot wrakstukke en wit en rooi stukke plastiek sowat 370 km suid van die eiland Krete gesien is. Dit is glo na aan die area vanwaar die vlugopnemer se sein deur ondersoekspanne opgetel word. Die Griekse TV-kanaal, TV ERT, berig ook dat twee groot "oranje-kleurige" objekte in dieselfde area opgemerk is. EgyptAir vlug MS804 het glo 22,000 voet geval en skerp gedraai voordat dit van radarskerms verdwyn het. Volgens die Egiptiese lugvaartowerheid kan terrorisme as moontlike oorsaak nie in hierdie stadium uitgesluit word nie. Dit is nog onduidelik wat die oorsaak van die neerstorting was.
#EgyptAir airliner ‘apparently’ brought down by terror attack – Russia’s security chief https://t.co/xHkcrQFveQ pic.twitter.com/sQT2cV3MGs — RT (@RT_com) May 19, 2016
Die vlug was onderwerg vanaf Parys na Kaïro toe dit oor die Middellandse See verdwyn het. In ’n verklaring het die lugmagowerheid gesê lugverkeerbeamptes het "omstreeks 05h00" die laaste keer met die loods gepraat en dat hy in ’n "ligte luim" was.
'I saw a flame in the sky,' claims Mediterranean ship captain https://t.co/ehbaCWqG7q #EgyptAir pic.twitter.com/c2MBiMQSSo — The Telegraph (@Telegraph) May 19, 2016
Die ondersoek is ’n gesamentlike poging deur Griekse, Egiptiese en Franse owerhede. Daar was 56 passasiers aan boord en tien bemanningslede. Berigte dat mense op die grond gisteraand "’n bol vuur" in die lug aanskou het, kon nog deur geen amptelike owerheid bevestig word nie.
Residents of Greek island claim they saw ball of fire in the sky around the time #MS804 disappeared. @ChrisReason7 https://t.co/FDlNhF2KVz — 7 News Sydney (@7NewsSydney) May 19, 2016
Bronne: BBC; ENCA